[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 21.12.2009

COM(2009)696 τελικό

ΕΚΘΕΣΗ ΤΗΣ ΕΠΙΤΡΟΠΗΣ

ΔΕΥΤΕΡΗ ΕΤΗΣΙΑ ΕΚΘΕΣΗ ΠΕΠΡΑΓΜΕΝΩΝ ΤΟΥ ΕΥΡΩΠΑΪΚΟΥ ΤΑΜΕΙΟΥ ΑΛΙΕΙΑΣ (2008)

SEC(2009)1714

ΠΙΝΑΚΑΣ ΠΕΡΙΕΧΟΜΕΝΩΝ

1. ΕΙΣΑΓΩΓΗ 4

2. ΕΤΗΣΙΑ ΕΚΘΕΣΗ 2008 5

2.1. Κυριότερες εξελίξεις, τάσεις και προκλήσεις όσον αφορά την υλοποίηση των ΕΠ (άρθρο 68 παράγραφος 2 του κανονισμού ΕΤΑ) 5

2.1.1. Απορρόφηση κονδυλίων του Ευρωπαϊκού Ταμείου Αλιείας από τα κράτη μέλη 5

2.1.2. Εκτέλεση του προϋπολογισμού από την Επιτροπή 6

2.2. Συντονισμός του ΕΤΑ με τα διαρθρωτικά ταμεία και το ΕΓΤΑΑ 7

2.3. Τεχνική συνδρομή 7

2.3.1. Χρησιμοποίηση του προϋπολογισμού της τεχνικής συνδρομής από τα κράτη μέλη 7

2.3.2. Χρησιμοποίηση του προϋπολογισμού της τεχνικής συνδρομής από την Επιτροπή 8

2.4. Πορεία των στρατηγικών λογιστικού ελέγχου, των συστημάτων διαχείρισης και ελέγχου και των ετήσιων εκθέσεων ελέγχου 8

2.5. Πληροφορίες παρεχόμενες σύμφωνα με την πρωτοβουλία για τη διαφάνεια 9

3. ΕΦΑΡΜΟΓΗ ΤΟΥ ΚΑΝΟΝΙΣΜΟΥ ΑΝΑΔΙΑΡΘΡΩΣΗΣ [ΚΑΝΟΝΙΣΜΟΣ (ΕΚ) αριθ. 744/2008] 9

3.1. Ιστορικό 9

3.2. Εφαρμογή 10

3.2.1. Γενικά μέτρα (άρθρα 5 έως 10 του κανονισμού αναδιάρθρωσης) 10

3.2.1.1. Προσωρινή παύση αλιευτικών δραστηριοτήτων δυνάμει του άρθρου 6 10

3.2.1.2. Επενδύσεις επί των αλιευτικών σκαφών δυνάμει του άρθρου 7 10

3.2.1.3. Κοινωνικοοικονομική αποζημίωση δυνάμει του άρθρου 8 10

3.2.1.4. Συλλογικά μέτρα δυνάμει του άρθρου 9 και πιλοτικά σχέδια δυνάμει του άρθρου 10 10

3.2.2. Ειδικά μέτρα για τους στόλους που υπάγονται σε πρόγραμμα προσαρμογής (άρθρα 11 έως 17 του κανονισμού αναδιάρθρωσης) 10

3.2.3. Μερικός παροπλισμός (άρθρο 17) 11

3.2.4. Δημοσιονομικές διατάξεις (Άρθρο 20) 12

3.2.5. Έλεγχος (άρθρο 13 παράγραφος 2) 12

3.3. Προκαταρκτική αξιολόγηση 12

4. ΠΙΝΑΚΕΣ ΠΕΠΡΑΓΜΕΝΩΝ ΕΤΑ 14

4.1. ΠΙΝΑΚΑΣ I: ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΓΙΑ ΤΟΝ ΣΤΟΧΟ ΣΥΓΚΛΙΣΗΣ 14

4.2. ΠΙΝΑΚΑΣ ΙΙ: ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΕΚΤΟΣ ΣΤΟΧΟΥ ΣΥΓΚΛΙΣΗΣ 16

4.3. ΠΙΝΑΚΑΣ III: ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΓΙΑ ΤΟΝ ΣΤΟΧΟ ΣΥΓΚΛΙΣΗΣ ΚΑΙ ΕΚΤΟΣ ΣΤΟΧΟΥ ΣΥΓΚΛΙΣΗΣ 18

4.4. ΠΙΝΑΚΑΣ IV: ΕΠΙΧΕΙΡΗΣΙΑΚΑ ΠΡΟΓΡΑΜΜΑΤΑ ΠΟΥ ΕΓΚΡΙΘΗΚΑΝ ΑΠΟ ΤΗΝ ΕΠΙΤΡΟΠΗ ΤΟ 2008 20

4.5. ΠΙΝΑΚΑΣ V: ΚΑΤΑΝΟΜΗ ΕΤΑ ΑΝΑ ΑΞΟΝΑ ΠΡΟΤΕΡΑΙΟΤΗΤΑΣ ΚΑΙ ΑΝΑ ΚΡΑΤΟΣ ΜΕΛΟΣ 21

ΕΙΣΑΓΩΓΗ

Το Ευρωπαϊκό Ταμείο Αλιείας (ΕΤΑ) άρχισε να λειτουργεί την 1η Ιανουαρίου 2007. Καλύπτει την περίοδο προγραμματισμού 2007-2013 και αντικαθιστά το Χρηματοδοτικό Μέσο Προσανατολισμού της Αλιείας (ΧΜΠΑ)[1].

Σύμφωνα με το άρθρο 68 του κανονισμού για το ΕΤΑ[2], έως τις 31 Δεκεμβρίου κάθε έτους η Επιτροπή υποβάλλει στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών έκθεση σχετικά με την πραγματική εφαρμογή του κανονισμού για το ΕΤΑ. Η έκθεση πρέπει να στηρίζεται στην εξέταση και την αξιολόγηση, εκ μέρους της Επιτροπής, των ετήσιων εκθέσεων των κρατών μελών και τυχόν άλλων διαθέσιμων πληροφοριών.

Το περιεχόμενο της πρώτης ετήσιας έκθεσης για το 2007 ήταν περιορισμένο, καθόσον έως το τέλος του 2007 είχαν εγκριθεί μόνο 19 (από 26) επιχειρησιακά προγράμματα (ΕΠ). Τα υπόλοιπα 7 ΕΠ εγκρίθηκαν το δεύτερο εξάμηνο του 2008. Λόγω της καθυστερημένης έγκρισης των ΕΠ, έως το τέλος του 2008 είχε γίνει δεκτός από την Επιτροπή μόνο ένας πολύ μικρός αριθμός συστημάτων διαχείρισης και ελέγχου (ΣΔΕ) και στρατηγικών λογιστικού ελέγχου. Ο χαμηλός ρυθμός αξιοποίησης των πόρων του Ταμείου συνεπεία των ανωτέρω σημαίνει ότι η έκθεση της Επιτροπής σχετικά με τα πεπραγμένα του ΕΤΑ για το 2008 επικεντρώνεται περισσότερο στη διαδικασία προγραμματισμού των ΕΠ παρά στην πραγματική εκτέλεσή τους, η οποία παρέμεινε περιορισμένη στο στάδιο εκείνο.

Ο χαμηλός ρυθμός αξιοποίησης μπορεί επίσης να είναι αποτέλεσμα των προσπαθειών αναπρογραμματισμού που ανέλαβαν ορισμένα κράτη μέλη, προκειμένου να εφαρμόσουν τα προσωρινά ειδικά μέτρα του κανονισμού 744/2008 του Συμβουλίου, ο οποίος εκδόθηκε από το Συμβούλιο στις 24 Ιουλίου 2008 και στο εξής καλείται «κανονισμός αναδιάρθρωσης»[3]. Το άρθρο 22 του εν λόγω κανονισμού ορίζει ότι, έως τις 31 Δεκεμβρίου 2009, η Επιτροπή υποβάλλει έκθεση προς το Ευρωπαϊκό Κοινοβούλιο και το Συμβούλιο για την εφαρμογή των μέτρων που προβλέπονται στον κανονισμό. Επειδή τα μέτρα αυτά συνιστούν προσωρινή παρέκκλιση από ορισμένες διατάξεις του κανονισμού ΕΤΑ και δεδομένου ότι υλοποιούνται στο πλαίσιο των ΕΠ του ΕΤΑ, η Επιτροπή αποφάσισε να υποβάλει κοινή έκθεση τόσο για τα ετήσια πεπραγμένα του ΕΤΑ όσο και για την εφαρμογή του κανονισμού αναδιάρθρωσης.

ΕΤΗΣΙΑ ΕΚΘΕΣΗ 2008

Κυριότερες εξελίξεις, τάσεις και προκλήσεις όσον αφορά την υλοποίηση των ΕΠ (άρθρο 68 παράγραφος 2 του κανονισμού ΕΤΑ)

Απορρόφηση κονδυλίων του Ευρωπαϊκού Ταμείου Αλιείας από τα κράτη μέλη

Για τα 19 ΕΠ που είχαν εγκριθεί έως το τέλος του 2007, οι προσπάθειες των κρατών μελών επικεντρώθηκαν στην προετοιμασία των επόμενων βημάτων υλοποίησης, όπως είναι η σύσταση της επιτροπής παρακολούθησης και η θέσπιση του πλαισίου λειτουργίας της, η έγκριση των κριτηρίων επιλογής από την επιτροπή παρακολούθησης, η προπαρασκευή και έγκριση εθνικών διατάξεων και μηχανισμών, ώστε να καταστεί δυνατή η προκήρυξη διαγωνισμών ή η δημοσίευση μέτρων εφαρμογής. Ως εκ τούτου, η πραγματική υλοποίηση άρχισε μετά βίας στα κράτη μέλη το 2008 και, με εξαίρεση την Αυστρία και τη Γαλλία, δεν υποβλήθηκαν αιτήσεις ενδιάμεσων πληρωμών.

Το 2008 χαρακτηρίστηκε επίσης από την έγκριση των υπόλοιπων 7 ΕΠ κατά το δεύτερο εξάμηνο του έτους. Στον πίνακα IV εμφαίνονται οι ημερομηνίες έγκρισης των 7 ΕΠ που εγκρίθηκαν το 2008.

Ο χρηματοδοτικός πίνακας V σχετικά με την κατανομή των χορηγήσεων του ΕΤΑ μεταξύ αξόνων προτεραιότητας εμφανίζει εν γένει ίση κατανομή των κονδυλίων μεταξύ των αξόνων προτεραιότητας[4] 1, 2 και 3, καθόσον ποσοστό 27% (1 142 923 976 ευρώ) διατίθεται για την προσαρμογή του αλιευτικού στόλου (άξονας 1), 30% (1 274 547 215 ευρώ) για την υδατοκαλλιέργεια, τη μεταποίηση και την εμπορία (άξονας 2) και 27% (1 162 007 083 ευρώ) για τις συλλογικές δράσεις (άξονας 3). Ο άξονας 4 χρηματοδοτείται λιγότερο, με μέσο ποσοστό 13% (567 365 857 ευρώ). Αυτό οφείλεται στο γεγονός ότι τα μέτρα για τη βιώσιμη ανάπτυξη των αλιευτικών περιοχών είναι νέα για την περίοδο προγραμματισμού 2007-2013 και η ουσιαστική εφαρμογή τους θα αρχίσει μόλις το 2010, αφού συσταθούν οι τοπικές ομάδες και αρχίσει η εφαρμογή των στρατηγικών τοπικής ανάπτυξης. Ωστόσο, αυτό αποδεικνύει και το μεγάλο ενδιαφέρον των κρατών μελών για το καινοτόμο αυτό μέτρο.

Τα κονδύλια ανά άξονα διαφέρουν σε μεγάλο βαθμό μεταξύ των κρατών μελών, γεγονός που αντανακλά τις έντονα αποκλίνουσες συνθήκες και στρατηγικές των κρατών μελών για τον αλιευτικό τομέα τους. Τα κονδύλια για την προσαρμογή του αλιευτικού στόλου κυμαίνονται π.χ. από 82% στην Ιρλανδία έως 4,3% στη Ρουμανία. Η ανάλυση του άξονα 1 δείχνει ότι η προσέγγιση όσον αφορά τα μέτρα προσαρμογής του στόλου, όπως είναι η οριστική παύση των αλιευτικών δραστηριοτήτων, εξαρτάται σε μεγάλο βαθμό από τη γενική στρατηγική προσέγγιση όσον αφορά την αντιμετώπιση της πλεονάζουσας αλιευτικής ικανότητας. Έτσι, ορισμένα κράτη μέλη δίνουν προτεραιότητα στη διάλυση σκαφών, ενώ άλλα προτιμούν μηχανισμούς της αγοράς, όπως οι μεταβιβάσιμες ατομικές ποσοστώσεις, για τη μείωση της αλιευτικής ικανότητας. Ως εκ τούτου, οι στόχοι σχετικά με τη μείωση της ικανότητας διαφέρουν μεταξύ των ΕΠ. Συνολικά, ο στόχος που τίθεται στα ΕΠ για τη μείωση της ικανότητας είναι περίπου 15% (kW και GT) έως το τέλος του 2013.

Σημειώνονται επίσης πολύ μεγάλες διαφορές στα κονδύλια για τη στήριξη της υδατοκαλλιέργειας, της μεταποίησης και της εμπορίας. Ενώ, π.χ., η Ιρλανδία επέλεξε να μην παράσχει στήριξη του είδους αυτού, οι μεσόγειες χώρες φυσικά προβλέπουν υψηλό μερίδιο της στήριξης βάσει του άξονα 2, π.χ. 98% στην Αυστρία.

Ομοίως, υπάρχουν μεγάλες διαφορές στα κονδύλια για μέτρα κοινού ενδιαφέροντος βάσει του άξονα 3, για τα οποία διατίθεται 1% στο ΕΠ της Αυστρίας και 65% στο ΕΠ της Κύπρου. Λόγω της ποικιλίας των μέτρων που είναι διαθέσιμα βάσει του άξονα αυτού, είναι δύσκολο να προσδιοριστούν οι προτιμήσεις που υποκρύπτονται, αλλά τα περισσότερα κράτη μέλη αποφάσισαν να διαθέσουν για την προτεραιότητα αυτή το ένα τέταρτο έως το ένα τρίτο των συνολικών πόρων του ΕΤΑ.

Όσον αφορά τη βιώσιμη ανάπτυξη των αλιευτικών περιοχών, οι μεσόγειες χώρες (Αυστρία, Σλοβακία, Ουγγαρία και Τσεχική Δημοκρατία), καθώς και η Μάλτα, αποφάσισαν να μην υποβάλουν αιτήσεις για τον άξονα 4. Για τις υπόλοιπες χώρες, τα κονδύλια κυμαίνονται μεταξύ 2,6% στην περίπτωση της Γαλλίας και 32,5% για τη Ρουμανία. Βάσει των ΕΠ μπορεί να αναμένεται ότι, έως το δεύτερο εξάμηνο του 2010, θα έχουν συσταθεί περισσότερες από 200 ομάδες τοπικής δράσης στον τομέα της αλιείας (μέχρι τώρα έχουν συσταθεί 80 ομάδες). Οι προϋπολογισμοί του ΕΤΑ ανά ομάδα κυμαίνονται από 560 000 ευρώ (Γαλλία) έως περίπου 6 εκατ. ευρώ (Πολωνία).

Ως προς το επίπεδο της εκτέλεσης των ΕΠ στα κράτη μέλη, οι πληροφορίες που δόθηκαν από τα κράτη μέλη με τις ετήσιες εκθέσεις υλοποίησης του 2008[5] δείχνουν ότι η υλοποίηση κινείται ακόμη σε πολύ χαμηλό επίπεδο, δεδομένου ότι μόνο δύο κράτη μέλη έχουν υποβάλει αιτήσεις ενδιάμεσων πληρωμών. Κατά συνέπεια, μέχρι στιγμής έχουν καταβληθεί στους δικαιούχους μόλις 5 404 048 ευρώ.

Εκτέλεση του προϋπολογισμού από την Επιτροπή

Από πλευράς αναλήψεων υποχρεώσεων, το 2008 ανελήφθησαν υποχρεώσεις για το 24,05% (607 763 784 ευρώ) των συνολικών πιστώσεων για την περίοδο 2007-2013 (4 304 949 019 ευρώ), εκ των οποίων 459 679 025 ευρώ για τις περιφέρειες που υπάγονται στον στόχο σύγκλισης και 148 084 759 ευρώ για τις περιφέρειες εκτός στόχου σύγκλισης. Από πλευράς πληρωμών, πραγματοποιήθηκαν πληρωμές για το 11,1% (249 361 192 ευρώ) των συνολικών πιστώσεων για την περίοδο 2007-2013, εκ των οποίων 99,81% για τις περιφέρειες που υπάγονται στον στόχο σύγκλισης (197 796 248 ευρώ) και 99,07% για τις περιφέρειες εκτός στόχου σύγκλισης(51 564 944 ευρώ). Οι πληρωμές αυτές πραγματοποιήθηκαν σχεδόν στο σύνολό τους με τη μορφή προχρηματοδότησης, ποσό δε 72 775 030 ευρώ αφορούσε τα 7 ΕΠ που εγκρίθηκαν το 2008. Επιπλέον, 14 κράτη μέλη υπέβαλαν αιτήσεις για δεύτερο ποσό προχρηματοδότησης, δυνατότητα που θεσπίστηκε με τον κανονισμό αναδιάρθρωσης, με αποτέλεσμα να καταβληθούν συμπληρωματικές προχρηματοδοτήσεις. Λόγω έλλειψης πιστώσεων πληρωμών, μόνο 9 κράτη μέλη έλαβαν το δεύτερο ποσό της προχρηματοδότησης το 2008 [176 248 671 ευρώ, εκ των οποίων 137 865 475 ευρώ για τις περιφέρειες που υπάγονται στον στόχο σύγκλισης (8 κράτη μέλη) και 38 383 197 ευρώ για τις περιφέρειες εκτός στόχου σύγκλισης (7 κράτη μέλη)]. Λεπτομερέστερα στοιχεία για την εκτέλεση του προϋπολογισμού περιλαμβάνονται στους πίνακες Ι έως ΙΙΙ.

Συντονισμός του ΕΤΑ με τα διαρθρωτικά ταμεία και το ΕΓΤΑΑ

Τα ΕΠ αποδεικνύουν ότι όλα τα κράτη μέλη έχουν επίγνωση της ανάγκης να διασφαλιστεί η συνέπεια και ο συντονισμός της λειτουργίας του ΕΤΑ με τα διαρθρωτικά ταμεία (ΕΤΠΑ και ΕΚΤ), καθώς και με το ΕΓΤΑΑ. ΤΑ ΕΠ παρέχουν στοιχεία σχετικά με τα συστήματα που έχουν δημιουργηθεί (ή δημιουργούνται τώρα) στα κράτη μέλη με στόχο να αποφεύγεται η επικάλυψη, όπως απαιτείται από το άρθρο 6 του κανονισμού για το ΕΤΑ.

Οι διαχειριστικές αρχές (ΔΑ) του ΕΤΑ διαδραματίζουν βασικό ρόλο στον μηχανισμό συντονισμού. Οι διαχειριστικές αρχές του ΕΤΑ μπορούν να εκπροσωπούνται στις επιτροπές παρακολούθησης των διαρθρωτικών ταμείων και του ΕΓΤΑΑ, και αντιστρόφως οι διαχειριστικές αρχές των εν λόγω ταμείων καλούνται να παραστούν στις επιτροπές παρακολούθησης του ΕΤΑ. Ορισμένα κράτη μέλη έχουν συστήσει εθνικές (ή περιφερειακές) συντονιστικές επιτροπές για όλα τα ταμεία της ΕΕ. Σε ορισμένες χώρες, η εθνική νομοθεσία περιγράφει τα μέτρα που λαμβάνονται για τη διασφάλιση του συντονισμού και της συνέπειας μεταξύ των διαφόρων πηγών χρηματοδοτικής στήριξης της ΕΕ. Πέραν αυτού, κάθε ΕΠ του ΕΤΑ περιγράφει τα κριτήρια οριοθέτησης σε σχέση με τα μέτρα εκείνα του ΕΤΑ που είναι επιλέξιμα για στήριξη στο πλαίσιο άλλων προγραμμάτων της ΕΕ.

Τεχνική συνδρομή

Σκοπός της τεχνικής συνδρομής (άξονας 5) είναι η στήριξη δράσεων που έχουν σχέση με την προπαρασκευή, την παρακολούθηση, τη διοικητική και τεχνική στήριξη, την αξιολόγηση, τον λογιστικό και άλλου είδους έλεγχο που είναι αναγκαία για την εφαρμογή του κανονισμού ΕΤΑ. Η Επιτροπή μπορεί να χρησιμοποιεί ποσοστό μέχρι 0,8% των ετήσιων κονδυλίων του ΕΤΑ για τον σκοπό αυτό. Τα κράτη μέλη μπορούν να χρησιμοποιούν ποσοστό μέχρι 5% των κονδυλίων που τους διατίθενται από το ΕΤΑ για τη χρηματοδότηση της διαχείρισης του οικείου ΕΠ. Κατά μέσο όρο, τα κράτη μέλη διέθεσαν ποσοστό 3,7% για τεχνική συνδρομή. Ωστόσο, 2 κράτη μέλη (Ιταλία και Σλοβενία) χρησιμοποίησαν τη δυνατότητα υπέρβασης του ορίου του 5% με βάση την κατάλληλη αιτιολογία.

Χρησιμοποίηση του προϋπολογισμού της τεχνικής συνδρομής από τα κράτη μέλη

Βάσει των ετήσιων εκθέσεων που ελήφθησαν και έγιναν αποδεκτές μέχρι στιγμής, προκύπτει ότι 14 κράτη μέλη προέβησαν σε αναλήψεις υποχρεώσεων βάσει του προϋπολογισμού της τεχνικής συνδρομής. Τα υπόλοιπα 12 κράτη μέλη δεν χρησιμοποίησαν τον προϋπολογισμό αυτό, λόγω των καθυστερήσεων όσον αφορά την έγκριση ή την εφαρμογή των ΕΠ. Τα κράτη μέλη με τις μεγαλύτερες αναλήψεις υποχρεώσεων για τεχνική συνδρομή ήταν: η Ιταλία (3 165 540 ευρώ), η Σουηδία (683 819 ευρώ), η Ισπανία (673 144 ευρώ), η Πορτογαλία (600 000 ευρώ) και η Δανία (536 870 ευρώ). Τα μέτρα που χρηματοδοτήθηκαν αποσκοπούσαν στη βελτίωση της διοικητικής ικανότητας, την ανάπτυξη της πληροφορικής, την ανάθεση μελετών, την αύξηση της προβολής και ενημέρωσης και τη στήριξη της διαχείρισης και υλοποίησης των ΕΠ.

Χρησιμοποίηση του προϋπολογισμού της τεχνικής συνδρομής από την Επιτροπή

Το 2008, η Επιτροπή χρησιμοποίησε 1 416 000 ευρώ από τον προϋπολογισμό τεχνικής συνδρομής του ΕΤΑ για τα εξής:

Συνέδρια

Συνέδριο με θέμα «Εργαλεία εφαρμογής του άξονα 4 του ΕΤΑ[6]» πραγματοποιήθηκε στις 18 και 19 Φεβρουαρίου 2008 στη Μασσαλία της Γαλλίας. Στόχος του συνεδρίου ήταν να δοθεί στις εθνικές και περιφερειακές αρχές, καθώς και στους τοπικούς φορείς που ασχολούνται με τον άξονα 4 του ΕΤΑ, η ευκαιρία για μια επισκόπηση της πορείας και για ανταλλαγή πληροφοριών σχετικά με τα εργαλεία και τις μεθόδους που απαιτούνται για την επιτυχή εφαρμογή του άξονα 4 σε εθνικό ή περιφερειακό επίπεδο, καθώς και σε τοπικό επίπεδο. Το ποσό που δεσμεύθηκε για την εν λόγω εκδήλωση ήταν 191 000 ευρώ.

Μελέτες

Η Επιτροπή ανέθεσε την εκπόνηση μελέτης σχετικά με την «Επισκόπηση της οικονομικής επίδοσης και της ανταγωνιστικής θέσης του τομέα υδατοκαλλιέργειας της ΕΕ: προσδιορισμός των περιορισμών ανάπτυξης της υδατοκαλλιέργειας της ΕΕ». Στόχος της μελέτης ήταν να προσδιορισθούν τα τρέχοντα πλεονεκτήματα και οι αδυναμίες του κλάδου υδατοκαλλιέργειας της ΕΕ, καθώς και οι ευκαιρίες και οι απειλές που αντιμετωπίζει και θα αντιμετωπίσει στο μέλλον. Οι διαπιστώσεις της μελέτης χρησιμοποιήθηκαν για την προετοιμασία της ανακοίνωσης της Επιτροπής της 8ης Απριλίου 2009 με θέμα «Οικοδομώντας ένα βιώσιμο μέλλον για την υδατοκαλλιέργεια». Το ποσό που δεσμεύθηκε για τη μελέτη ήταν 300.000 ευρώ.

Επικοινωνία και δημοσιεύσεις

Η Επιτροπή συνήψε σύμβαση με πάροχο υπηρεσιών για την παραγωγή διαφόρων δημοσιευμάτων σχετικά με το ΕΤΑ και άλλα συναφή θέματα για επικοινωνιακούς σκοπούς. Το ποσό που δεσμεύθηκε για τις εν λόγω υπηρεσίες ήταν 150.000 ευρώ.

Τεχνολογία πληροφοριών

Η Επιτροπή ανέλαβε υποχρεώσεις ύψους 325 000 ευρώ για την ανάπτυξη και τη συντήρηση εφαρμογών για τη διαχείριση του ΕΤΑ και του ΧΜΠΑ, καθώς και για υλικό πληροφορικής.

Έκτακτο προσωπικό

Για την πληρωμή των μισθών έκτακτου προσωπικού ανελήφθησαν υποχρεώσεις ύψους 450 000 ευρώ.

Πορεία των στρατηγικών λογιστικού ελέγχου, των συστημάτων διαχείρισης και ελέγχου και των ετήσιων εκθέσεων ελέγχου

Τα κράτη μέλη υποχρεούνται να υποβάλουν περιγραφή των οικείων συστημάτων διαχείρισης και ελέγχου (ΣΔΕ) στην Επιτροπή ένα έτος μετά την έγκριση των ΕΠ. Οι στρατηγικές λογιστικού ελέγχου (ΣΛΕ) πρέπει να υποβληθούν εντός 9 μηνών από την έγκρισή τους. Λόγω της καθυστερημένης έγκρισης των ΕΠ, έως το τέλος του 2008 είχε γίνει δεκτός από την Επιτροπή μόνο ένας πολύ μικρός αριθμός ΣΔΕ και ΣΛΕ. Στο τέλος του 2008, 14 κράτη μέλη είχαν υποβάλει τις οικείες ΣΛΕ, εκ των οποίων 4 έγιναν δεκτές και 10 απορρίφθηκαν ή διακόπηκαν. Όσον αφορά τα ΣΔΕ, το 2008 υποβλήθηκαν 16· μόνο 1 έγινε δεκτό· 3 κρίθηκαν απαράδεκτα· 3 απορρίφθηκαν και 9 βρίσκονταν στο στάδιο της εξέτασης από την Επιτροπή. Δεδομένου του χαμηλού ρυθμού υλοποίησης των προγραμμάτων, οι αρχές ελέγχου αναγκάστηκαν να δηλώσουν, στις ετήσιες εκθέσεις ελέγχου, αδυναμία να εκφέρουν γνώμη λόγω της απουσίας επαρκούς ελεγκτικής δραστηριότητας. Επομένως, είναι οπωσδήποτε πολύ ενωρίς να περιγραφεί ουσιαστικά η πορεία ή να πραγματοποιηθεί γενικότερη αξιολόγηση των ετήσιων εκθέσεων ελέγχου και των γνωμοδοτήσεων στην παρούσα φάση. Με τις πληροφορίες που είναι διαθέσιμες σήμερα, αναμένεται ότι η Επιτροπή θα είναι σε θέση να υποβάλει αναλυτικότερη έκθεση το 2010.

Πληροφορίες παρεχόμενες σύμφωνα με την πρωτοβουλία για τη διαφάνεια

Η Ευρωπαϊκή Πρωτοβουλία για τη Διαφάνεια (ΕΠΔ) υποχρεώνει τα κράτη μέλη να παρέχουν πληροφορίες σχετικά με τον τρόπο διάθεσης των κονδυλίων της ΕΕ στο πλαίσιο της επιμερισμένης διαχείρισης. Όσον αφορά τη δημοσίευση των δικαιούχων του ΕΤΑ, η υποχρέωση αυτή εξειδικεύεται περαιτέρω στον κανονισμό (ΕΚ) αριθ. 498/2007 της Επιτροπής.

Μέχρι στιγμής, 21 κράτη μέλη έχουν δημοσιεύσει εθνικούς πίνακες δικαιούχων. Η Επιτροπή λαμβάνει μέτρα για να διασφαλίσει την πλήρη συμμόρφωση όλων των κρατών μελών προς τις απαιτήσεις της ΕΠΔ.

Η δημοσίευση δεδομένων σχετικά με τους δικαιούχους που τυγχάνουν στήριξης από το ΕΤΑ διαφέρει μεταξύ των κρατών μελών, διότι η ΕΠΔ καθορίζει μόνο τις ελάχιστες απαιτήσεις δημοσίευσης δεδομένων του είδους αυτού, στις οποίες περιλαμβάνονται ο πίνακας των δικαιούχων, η ονομασία της πράξης και το ύψος των δημοσίων κονδυλίων που διατίθενται για την πράξη. Ωστόσο, εναπόκειται στα κράτη μέλη να αποφασίσουν εάν θα δημοσιεύουν πρόσθετα ή λεπτομερέστερα στοιχεία.

Ο κατάλογος των συνδέσμων προς τις ιστοσελίδες, στις οποίες τα κράτη μέλη δημοσιεύουν τα στοιχεία αυτά, υπάρχει στον ιστότοπο της Επιτροπής, στη διεύθυνση:

http://ec.europa.eu/fisheries/cfp/structural_measures/transparency_en.htm

ΕΦΑΡΜΟΓΗ ΤΟΥ ΚΑΝΟΝΙΣΜΟΥ ΑΝΑΔΙΑΡΘΡΩΣΗΣ [ΚΑΝΟΝΙΣΜΟΣ (ΕΚ) αριθ. 744/2008]

Ιστορικό

Στις 8 Ιουλίου 2008, η Επιτροπή ενέκρινε δέσμη μέτρων που αποσκοπούσε στην ανακούφιση των συνεπειών της σοβαρής οικονομικής κρίσης που παρατηρείται σε ορισμένα τμήματα του αλιευτικού στόλου της ΕΕ, ιδίως στα σκάφη που χρησιμοποιούν συρόμενα αλιευτικά εργαλεία (COM(2008)453). Σημαντικό στοιχείο της εν λόγω δέσμης ήταν μια πρόταση για την έκδοση κανονισμού του Συμβουλίου σχετικά με τη θέσπιση ενός ειδικού, προσωρινού καθεστώτος, το οποίο για περιορισμένο χρονικό διάστημα θα παρείχε νέες δυνατότητες στα κράτη μέλη όσον αφορά την αναδιάρθρωση του αλιευτικού στόλου, παράλληλα με ορισμένα άλλα συνοδευτικά μέτρα. Ο κανονισμός (ΕΚ) αριθ. 744/2008, στο εξής καλούμενος «κανονισμός αναδιάρθρωσης», εγκρίθηκε από το Συμβούλιο με βάση την πρόταση αυτή.

Εφαρμογή

Ο κανονισμός αναδιάρθρωσης καθιέρωσε τρία είδη μέτρων: μέτρα γενικής φύσεως (που προορίζονται για όλους τους επιχειρηματίες του τομέα), μέτρα για τους στόλους ή τα τμήματα στόλου που εξαρτώνται ιδιαίτερα από το κόστος των καυσίμων στο πλαίσιο προγραμμάτων προσαρμογής του στόλου (ΠΠΣ) και δημοσιονομικά μέτρα. Η εφαρμογή τους εντασσόταν στα ΕΠ που είχαν εγκριθεί από τα κράτη μέλη, με εξαίρεση τα ειδικά μέτρα που ίσχυαν για τα ΠΠΣ, τα οποία απαιτούσαν ειδικές προσαρμογές των υφιστάμενων ΕΠ.

Γενικά μέτρα (άρθρα 5 έως 10 του κανονισμού αναδιάρθρωσης)

Γενικά, τα μέτρα αυτά μπορούν να ληφθούν οποιαδήποτε χρονική στιγμή στη διάρκεια της περιόδου προγραμματισμού, υπό την προϋπόθεση ότι οι διοικητικές αποφάσεις λαμβάνονται πριν από την 1η Ιανουαρίου 2010. Μια σημαντική εξαίρεση είναι η περίπτωση της προσωρινής παύσης δραστηριοτήτων που προβλέπεται στο άρθρο 6, για την οποία ισχύουν αυστηρότερες προθεσμίες. Κατά συνέπεια, δεν υπάρχει τυπική υποχρέωση των κρατών μελών να επισπεύσουν κάποιο μέτρο, εκτός από την προαναφερθείσα προσωρινή παύση δραστηριοτήτων. Στις επόμενες παραγράφους γίνεται επομένως επισκόπηση της αναμενόμενης εφαρμογής με βάση δηλώσεις των κρατών μελών οι οποίες δεν είναι δεσμευτικές.

Προσωρινή παύση αλιευτικών δραστηριοτήτων δυνάμει του άρθρου 6

Μόνο οι χώρες CY, EL, ES, FR, PL και PT δήλωσαν την πρόθεσή τους να χρησιμοποιήσουν τις αυξημένες δυνατότητες χρηματοδότησης της προσωρινής παύσης των αλιευτικών δραστηριοτήτων δυνάμει του άρθρου 6.

Επενδύσεις επί των αλιευτικών σκαφών δυνάμει του άρθρου 7

Η διάταξη αυτή έγινε ευρέως αποδεκτή από τα κράτη μέλη, τα περισσότερα από τα οποία την εφαρμόζουν ή θα την εφαρμόσουν σύντομα. Μόνο οι χώρες DE, IT, MT, NL και SE δήλωσαν ότι το μέτρο δεν θα εφαρμοστεί.

Κοινωνικοοικονομική αποζημίωση δυνάμει του άρθρου 8

Έχει προβλεφθεί μόνο από την ES.

Συλλογικά μέτρα δυνάμει του άρθρου 9 και πιλοτικά σχέδια δυνάμει του άρθρου 10

Τα μέτρα αυτά χρησιμοποιούνται ή θα χρησιμοποιηθούν ευρέως, ιδίως η δυνατότητα χρηματοδότησης ενεργειακών ελέγχων. Μόνο οι χώρες IT, MT, LV, IE, SI δεν δήλωσαν ρητά την πρόθεσή τους να τα εφαρμόσουν.

Ειδικά μέτρα για τους στόλους που υπάγονται σε πρόγραμμα προσαρμογής (άρθρα 11 έως 17 του κανονισμού αναδιάρθρωσης)

Τα μέτρα αυτά, και ειδικότερα η ενίσχυση για οριστική παύση των αλιευτικών δραστηριοτήτων δυνάμει του άρθρου 14, αποτελούν το σημαντικότερο μέρος του κανονισμού αναδιάρθρωσης, καθόσον πιστεύεται ότι συμβάλλουν τα μέγιστα στη διατηρήσιμη βελτίωση της αντοχής του οικονομικού τομέα έναντι των διακυμάνσεων των τιμών των καυσίμων. Η βασική ιδέα είναι ότι τα κράτη μέλη θα εγκρίνουν προγράμματα προσαρμογής του στόλου (ΠΠΣ), για να χρηματοδοτήσουν τη μόνιμη απόσυρση των τμημάτων εκείνων του στόλου τα οποία εξαρτώνται σε μεγάλο βαθμό από την κατανάλωση καυσίμων, ώστε να μείνουν για αλιευτικές δραστηριότητες μόνο σκάφη με υψηλή ενεργειακή απόδοση. Τα απομένοντα σκάφη, με τη σειρά τους, θα επωφεληθούν από πρόσθετες δυνατότητες όσον αφορά την προσωρινή παύση δραστηριοτήτων και τις επενδύσεις επί σκαφών.

Επειδή τα ΠΠΣ δεν προβλέπονταν στον κανονισμό για το ΕΤΑ και, κατά συνέπεια, ούτε στα ΕΠ, η εφαρμογή των σχετικών μέτρων απαιτούσε τροποποίηση των εν λόγω ΕΠ. Μέχρι τη λήξη της προθεσμίας στις 30 Ιουνίου 2009, από τα 22 κράτη μέλη που διαθέτουν αλιευτικό στόλο, μόνο 7 έχουν εγκρίνει ΠΠΣ και προσαρμόσει ανάλογα τα οικεία ΕΠ. Τα εν λόγω κράτη μέλη ήσαν τα εξής: BE, CY, DK, ES, FR, PT και RO. Οι αναμενόμενες αποσύρσεις από την άποψη της αλιευτικής ικανότητας παρουσιάζονται στον κατωτέρω πίνακα:

Κράτος μέλος | Αριθμός και μέγεθος των ΠΠΣ | Οριστική παύση δραστηριοτήτων | Σχετικά τμήματα του στόλου |

BE | 1 ΠΠΣ, 39 σκάφη | 2046 GT, 7007 kW | Δοκότρατες |

CY | 1 ΠΠΣ, 24 σκάφη | 261 GT, 2128 kW | Πολλαπλών εργαλείων |

DK | 1 ΠΠΣ, 110 σκάφη | 9106 GT, 23951 kW | Κυρίως μηχανότρατες βυθού, συν λίγες δοκότρατες, σκάφη αλιείας με γρίπο και με απλάδια |

ES | 4 ΠΠΣ, 93 σκάφη | 14600 GT, 22309 kW | Μηχανότρατες βυθού, σκάφη αλιείας με παραγάδι |

FR | 3 ΠΠΣ, 57 σκάφη | 939 GT, 3308 kW | Μηχανότρατες βυθού |

PT | 2 ΠΠΣ, 42 σκάφη | 5334 GT, 13343 kW | Σκάφη αλιείας με παραγάδια επιφανείας, δράγες, γρι-γρι |

RO | 1 ΠΠΣ, 2 σκάφη | 162 GT, 444 kW | Μηχανότρατες βυθού |

Οι προβλεπόμενες μόνιμες αποσύρσεις (διάλυση των σκαφών) πρέπει να πραγματοποιηθούν πριν από τις 31 Δεκεμβρίου 2012, αλλά τα σκάφη πρέπει να διακόψουν κάθε αλιευτική δραστηριότητα πριν από τις 31 Δεκεμβρίου 2009.

Μερικός παροπλισμός (άρθρο 17)

Μόνο το Βέλγιο ανέφερε ένα σχέδιο μερικού παροπλισμού, το οποίο αφορούσε τον ιδιοκτήτη μιας δοκότρατας που είχε ενταχθεί στο ΠΠΣ και θα ανακτήσει 40 GT για ναυπήγηση νέου, πολύ μικρότερου σκάφους το οποίο θα αντικαταστήσει τη δοκότρατά του.

Δημοσιονομικές διατάξεις (Άρθρο 20)

Οι δημοσιονομικές διατάξεις αποτελούν βασικά μέτρα του κανονισμού αναδιάρθρωσης, δεδομένου ότι ελάφρυναν το δημοσιονομικό βάρος των κρατών μελών λόγω της συγχρηματοδότησης. Εν πρώτοις, το ποσοστό συμμετοχής του ΕΤΑ στη δημόσια ενίσχυση αυξήθηκε από το 50% που ίσχυε κατά γενικό κανόνα (75% στην περίπτωση των περιφερειών σύγκλισης) σε 95% (άρθρο 20 παράγραφος 1). Δεύτερον, για έργα συναφή με επενδύσεις επί σκαφών, η ιδιωτική συμμετοχή μειώθηκε από 60% (50% στις εξόχως απόκεντρες περιφέρειες) σε 40% (άρθρα 7 και 19). Τέλος, το άρθρο 20 παράγραφος 3 προέβλεψε τη δυνατότητα να υποβληθεί αίτηση για δεύτερο ποσό προχρηματοδότησης ύψους 7%, επιπλέον εκείνου που προβλεπόταν στο άρθρο 81 του κανονισμού για το ΕΤΑ.

Όσον αφορά τα ποσοστά συγχρηματοδότησης (ΕΤΑ/κράτη μέλη), ορισμένα κράτη μέλη αξιοποίησαν τη δυνατότητα αυτή για να δικαιολογήσουν επενδύσεις οι οποίες διαφορετικά δεν θα είχαν υλοποιηθεί με υψηλή συμμετοχή του Δημοσίου. Ένα παράδειγμα είναι η Δανία, η οποία ανακατένειμε κονδύλια του ΕΤΑ στον άξονα 1 (διάλυση) και αναπρογραμμάτισε τους άξονες 2 και 3. Αυτό οδήγησε, αφενός, σε εξοικονόμηση ποσού 29 700 000 ευρώ όσον αφορά την εθνική συμμετοχή και, αφετέρου, στη χορήγηση δημόσιας ενίσχυσης για διάλυση, η οποία δεν είχε προβλεφθεί στο αρχικό ΕΠ. Αυτό έχει σημασία, διότι μόνο η αλιευτική ικανότητα που μειώνεται με δημόσια ενίσχυση δεν μπορεί να αναδημιουργηθεί.

Όσον αφορά τη συμμετοχή του δημοσίου/ιδιωτικού τομέα, τα περισσότερα κράτη μέλη μπορούν να χρησιμοποιήσουν τη δυνατότητα αυτή οποιαδήποτε χρονική στιγμή, χωρίς να χρειάζεται να προβούν σε μεγάλες αναπροσαρμογές των χρηματοδοτικών πινάκων των οικείων ΕΠ.

Τέλος, μέχρι την ημέρα σύνταξης της παρούσας έκθεσης, σχεδόν όλα τα κράτη μέλη είχαν υποβάλει αιτήσεις για δεύτερο ποσό προχρηματοδότησης (14 κράτη μέλη το 2008 και 7 το 2009), έστω και αν ορισμένα από αυτά δεν είχαν την πρόθεση να εφαρμόσουν τον κανονισμό αναδιάρθρωσης.

Έλεγχος (άρθρο 13 παράγραφος 2)

Όπως προβλέπεται και μετά τη λήξη της προθεσμίας για την έγκριση των ΠΠΣ, η Επιτροπή έχει αρχίσει τη διαδικασία υπογραφής σύμβασης με ανεξάρτητο σύμβουλο, προκειμένου να ελέγξει την εφαρμογή των ΠΠΣ στα κράτη μέλη. Αποτελέσματα αναμένονται το δεύτερο εξάμηνο του 2010.

Προκαταρκτική αξιολόγηση

Ο κανονισμός αναδιάρθρωσης καταρτίστηκε και εκδόθηκε σε μια συγκυρία κορύφωσης των τιμών των καυσίμων και βασιζόταν σε ευρέως διαδεδομένες προσδοκίες ότι οι τιμές της ενέργειας θα παρέμεναν σε πολύ υψηλό επίπεδο. Από το δεύτερο εξάμηνο όμως του 2008, οι τιμές απότομα επανήλθαν σε επίπεδα πολύ χαμηλότερα από εκείνα που πυροδότησαν την κρίση στον τομέα τον Νοέμβριο (EUR 0,5/l). Αν και οι τιμές παρέμειναν υψηλές (το νεκρό σημείο εκμετάλλευσης για ορισμένα τμήματα του στόλου έχει εκτιμηθεί σε EUR 0,30/l), οι οικονομικές προοπτικές κατά το τελευταίο τρίμηνο του 2008 ήταν εν γένει καλύτερες από ό,τι τη στιγμή έκδοσης του κανονισμού. Η εικόνα άλλαξε και πάλι τους επόμενους μήνες, καθόσον η χρηματοπιστωτική κρίση και η επακόλουθη οικονομική ύφεση έθεσαν εκ νέου υπό πίεση τις αλιευτικές επιχειρήσεις μέσω της συρρίκνωσης της ζήτησης και της πτώσης των τιμών των αλιευμάτων.

Ωστόσο, παρά τη χρηματοπιστωτική και οικονομική κρίση, διαφαίνεται ότι, εν γένει, τα κίνητρα για να εγκαταλείψουν οι επιχειρήσεις την αλιευτική δραστηριότητα ήταν μικρότερα απ’ ό,τι κατά την περίοδο της κρίσης των καυσίμων. Ως εκ τούτου, ήταν περιορισμένη η προσφυγή στα μέτρα που προέβλεπαν τα προγράμματα προσαρμογής των στόλων, τα οποία τελικά εγκρίθηκαν από λίγα μόνο κράτη μέλη. Ομοίως, η ανάγκη για επείγουσα ανακούφιση, ιδίως μέσω της προσωρινής παύσης δραστηριοτήτων και της κοινωνικοοικονομικής αποζημίωσης, απέβη λιγότερο σημαντική, αν και σε ορισμένα κράτη μέλη (π.χ. την Ισπανία) ελευθερώθηκαν σημαντικοί πόροι για προσωρινή παύση δραστηριοτήτων. Ευρύτερα χρησιμοποιήθηκαν τα άλλα γενικά μέτρα που προέβλεπε ο κανονισμός: η ζήτηση από τον τομέα παρέμεινε υψηλή για μέτρα στήριξης της ενεργειακής απόδοσης, και ιδίως για τους ενεργειακούς ελέγχους και τις επενδύσεις επί των σκαφών.

Η πλήρης επίδραση του κανονισμού αναδιάρθρωσης δεν θα είναι δυνατόν να εξακριβωθεί, έως ότου όλες οι σχετικές διοικητικές αποφάσεις, οι οποίες μπορούν να ληφθούν έως τις 31 Δεκεμβρίου 2010, γίνουν γνωστές και προχωρήσει η εκτέλεσή τους. Μέχρι τότε, δεν μπορεί να γίνει πλήρης αξιολόγηση των αποτελεσμάτων της εφαρμογής του. Ωστόσο, στο παρόν στάδιο μπορεί να συναχθεί το συμπέρασμα ότι η δέσμη μέτρων αναδιάρθρωσης θα συμβάλει ασφαλώς στη βελτίωση της ενεργειακής απόδοσης επί των αλιευτικών σκαφών, αλλά είναι απίθανο να έχει σημαντική συμβολή στην επίτευξη του στόχου προώθησης της μείωσης της αλιευτικής ικανότητας στους στόλους εκείνους που για διαρθρωτικούς λόγους είναι λιγότερο ανθεκτικοί στην οικονομική πίεση. Πράγματι, είναι σχετικά περιορισμένη η έκταση στην οποία η οριστική παύση δραστηριοτήτων στο πλαίσιο των εγκεκριμένων ΠΠΣ επαύξησε το στόχο μείωσης της αλιευτικής ικανότητας που προβλεπόταν ήδη στα ΕΠ (βλ. παραπάνω πίνακα).

Τέλος, από ανταλλαγές πληροφοριών με τα κράτη μέλη διεφάνη ότι η έλλειψη πρόσθετων κονδυλίων της ΕΕ περιόρισε, για ορισμένα από αυτά, την εφαρμογή του κανονισμού αναδιάρθρωσης. Η ανακοίνωση προέβλεπε ότι δεν θα μπορούσαν να δοθούν περαιτέρω κονδύλια χωρίς να καταβάλουν τα κράτη μέλη σημαντική προσπάθεια ανακατανομής κονδυλίων προς τον άξονα 1 για μόνιμη αναδιάρθρωση των στόλων. Ωστόσο, αυτό θα απαιτούσε αντίστοιχες μειώσεις στους άλλους άξονες και τα περισσότερα κράτη μέλη προτίμησαν να συνεχίσουν τις εθνικές στρατηγικές που είχαν συμφωνηθεί μεταξύ των εθνικών κυβερνήσεων και των μερών που είχαν συμμετάσχει στην σχετική διαβούλευση.

ΠΙΝΑΚΕΣ ΠΕΠΡΑΓΜΕΝΩΝ ΕΤΑ

ΠΙΝΑΚΑΣ I: ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΓΙΑ ΤΟΝ ΣΤΟΧΟ ΣΥΓΚΛΙΣΗΣ

Χώρα | Αποφάσεις α | Αναλήψεις υποχρεώσεων β | Πληρωμές γ | % β / α | % γ / α |

Βέλγιο | Περίοδος 2007-2013 | 0,00 | 0,00 | 0,00 | 0,00% | 0,00% |

Οικονομικό έτος: 2008 | 0,00 | 0,00 | 0,00 |

Βουλγαρία | Περίοδος 2007-2013 | 80 009 708,00 | 14 336 687,00 | 5 600 679,56 | 17,92% | 7,00% |

Οικονομικό έτος: 2008 | 8 517 922,00 | 8 517 922,00 | 0,00 |

Τσεχική Δημοκρατία | Περίοδος 2007-2013 | 27 106 675,00 | 6 886 504,00 | 3 794 934,50 | 25,41% | 14,00% |

Οικονομικό έτος: 2008 | 3 526 490,00 | 3 526 490,00 | 1 897 467,25 |

Γερμανία | Περίοδος 2007-2013 | 96 861 240,00 | 27 623 988,00 | 6 780 286,80 | 28,52% | 7,00% |

Οικονομικό έτος: 2008 | 13 821 981,00 | 13 821 981,00 | 0,00 |

Εσθονία | Περίοδος 2007-2013 | 84 568 039,00 | 19 102 181,00 | 5 919 762,73 | 22,59% | 7,00% |

Οικονομικό έτος: 2008 | 9 971 872,00 | 9 971 872,00 | 0,00 |

Ελλάδα | Περίοδος 2007-2013 | 176 836 728,00 | 51 941 240,00 | 24 757 141,92 | 29,37% | 14,00% |

Οικονομικό έτος: 2008 | 25 849 796,00 | 25 849 796,00 | 12 378 570,96 |

Ισπανία | Περίοδος 2007-2013 | 945 692 445,00 | 268 170 032,00 | 132 396 942,00 | 28,36% | 14,00% |

Οικονομικό έτος: 2008 | 134 323 828,00 | 134 323 828,00 | 66 198 471,00 |

Γαλλία | Περίοδος 2007-2013 | 34 250 343,00 | 9 306 303,00 | 4 795 048,00 | 27,17% | 14,00% |

Οικονομικό έτος: 2008 | 4 699 222,00 | 4 699 222,00 | 2 397 524,00 |

Ιταλία | Περίοδος 2007-2013 | 318 281 864,00 | 87 334 891,00 | 44 559 460,00 | 27,44% | 14,00% |

Οικονομικό έτος: 2008 | 44 016 945,00 | 44 016 945,00 | 22 279 730,00 |

Λετονία | Περίοδος 2007-2013 | 125 015 563,00 | 28 485 267,00 | 8 751 089,00 | 22,79% | 7,00% |

Οικονομικό έτος: 2008 | 14 887 723,00 | 14 887 723,00 | 0,00 |

Λιθουανία | Περίοδος 2007-2013 | 54 713 408,00 | 13 915 847,00 | 3 829 938,56 | 25,43% | 7,00% |

Οικονομικό έτος: 2008 | 6 978 531,00 | 6 978 531,00 | 0,00 |

Ουγγαρία | Περίοδος 2007-2013 | 34 291 357,00 | 5 456 086,00 | 2 400 394,99 | 15,91% | 7,00% |

Οικονομικό έτος: 2008 | 5 456 086,00 | 5 456 086,00 | 2 400 394,99 |

Μάλτα | Περίοδος 2007-2013 | 8 372 329,00 | 1 422 356,00 | 586 063,03 | 16,99% | 7,00% |

Οικονομικό έτος: 2008 | 1 422 356,00 | 1 422 356,00 | 586 063,03 |

Αυστρία | Περίοδος 2007-2013 | 187 326,00 | 61 040,00 | 13 112,82 | 32,58% | 7,00% |

Οικονομικό έτος: 2008 | 29 837,00 | 29 837,00 | 0,00 |

Πολωνία | Περίοδος 2007-2013 | 734 092 574,00 | 120 001 664,00 | 51 386 480,18 | 16,35% | 7,00% |

Οικονομικό έτος: 2008 | 120 001 664,00 | 120 001 664,00 | 51 386 480,18 |

Πορτογαλία | Περίοδος 2007-2013 | 223 943 059,00 | 61 518 869,00 | 31 352 028,00 | 27,47% | 14,00% |

Οικονομικό έτος: 2008 | 30 998 886,00 | 30 998 886,00 | 15 676 014,00 |

Ρουμανία | Περίοδος 2007-2013 | 230 714 207,00 | 37 284 577,00 | 32 299 988,49 | 16,16% | 14,00% |

Οικονομικό έτος: 2008 | 22 157 050,00 | 22 157 050,00 | 17 172 461,49 |

Σλοβενία | Περίοδος 2007-2013 | 21 640 283,00 | 4 110 308,00 | 1 514 819,81 | 18,99% | 7,00% |

Οικονομικό έτος: 2008 | 4 110 308,00 | 4 110 308,00 | 1 514 819,81 |

Σλοβακία | Περίοδος 2007-2013 | 12 681 459,00 | 3 625 757,00 | 1 775 404,26 | 28,59% | 14,00% |

Οικονομικό έτος: 2008 | 1 776 374,00 | 1 776 374,00 | 887 702,13 |

Ηνωμένο Βασίλειο | Περίοδος 2007-2013 | 43 150 701,00 | 7 132 154,00 | 3 020 549,07 | 16,53% | 7,00% |

Οικονομικό έτος: 2008 | 7 132 154,00 | 7 132 154,00 | 3 020 549,07 |

Σύνολο στόχου σύγκλισης | Περίοδος 2007-2013 | 3 252 409 308,00 | 767 715 751,00 | 365 534 123,72 | 23,60% | 11,24% |

Οικονομικό έτος: 2008 | 459 679 025,00 | 459 679 025,00 | 197 796 247,91 |

ΠΙΝΑΚΑΣ ΙΙ: ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΕΚΤΟΣ ΣΤΟΧΟΥ ΣΥΓΚΛΙΣΗΣ

Χώρα | Αποφάσεις α | Αναλήψεις υποχρεώσεων β | Πληρωμές γ | % β / α | % γ / α |

Βέλγιο | Περίοδος 2007-2013 | 26 261 648,00 | 4 191 906,00 | 1 838 315,00 | 15,96% | 7,00% |

Οικονομικό έτος: 2008 | 4 191 906,00 | 4 191 906,00 | 1 838 315,00 |

Δανία | Περίοδος 2007-2013 | 133 675 169,00 | 36 321 435,00 | 9 357 261,83 | 27,17% | 7,00% |

Οικονομικό έτος: 2008 | 18 340 527,00 | 18 340 527,00 | 0,00 |

Γερμανία | Περίοδος 2007-2013 | 59 004 177,00 | 16 032 272,00 | 4 130 292,39 | 27,17% | 7,00% |

Οικονομικό έτος: 2008 | 8 095 504,00 | 8 095 504,00 | 0,00 |

Ιρλανδία | Περίοδος 2007-2013 | 42 266 603,00 | 6 746 632,00 | 2 958 662,00 | 15,96% | 7,00% |

Οικονομικό έτος: 2008 | 6 746 632,00 | 6 746 632,00 | 2 958 662,00 |

Ελλάδα | Περίοδος 2007-2013 | 30 995 509,00 | 8 421 917,00 | 4 339 371,26 | 27,17% | 14,00% |

Οικονομικό έτος: 2008 | 4 252 651,00 | 4 252 651,00 | 2 169 685,63 |

Ισπανία | Περίοδος 2007-2013 | 186 198 467,00 | 50 592 760,00 | 26 067 784,00 | 27,17% | 14,00% |

Οικονομικό έτος: 2008 | 25 546 840,00 | 25 546 840,00 | 13 033 892,00 |

Γαλλία | Περίοδος 2007-2013 | 181 802 741,00 | 49 398 378,00 | 25 452 382,00 | 27,17% | 14,00% |

Οικονομικό έτος: 2008 | 24 943 736,00 | 24 943 736,00 | 12 726 191,00 |

Ιταλία | Περίοδος 2007-2013 | 106 060 990,00 | 28 818 271,00 | 14 848 538,00 | 27,17% | 14,00% |

Οικονομικό έτος: 2008 | 14 551 800,00 | 14 551 800,00 | 7 424 269,00 |

Κύπρος | Περίοδος 2007-2013 | 19 724 418,00 | 5 359 405,00 | 2 761 418,52 | 27,17% | 14,00% |

Οικονομικό έτος: 2008 | 2 706 234,00 | 2 706 234,00 | 2 761 418,52 |

Ουγγαρία | Περίοδος 2007-2013 | 559 503,00 | 89 023,00 | 39 165,21 | 15,91% | 7,00% |

Οικονομικό έτος: 2008 | 89 023,00 | 89 023,00 | 39 165,21 |

Κάτω Χώρες | Περίοδος 2007-2013 | 48 578 417,00 | 13 199 443,00 | 3 400 489,19 | 27,17% | 7,00% |

Οικονομικό έτος: 2008 | 6 665 065,00 | 6 665 065,00 | 0,00 |

Αυστρία | Περίοδος 2007-2013 | 5 071 992,00 | 1 378 131,00 | 692 534,44 | 27,17% | 13,65% |

Οικονομικό έτος: 2008 | 695 888,00 | 695 888,00 | 337 495,00 |

Πορτογαλία | Περίοδος 2007-2013 | 22 542 190,00 | 6 125 032,00 | 3 155 906,00 | 27,17% | 14,00% |

Οικονομικό έτος: 2008 | 3 092 838,00 | 3 092 838,00 | 1 577 953,00 |

Σλοβακία | Περίοδος 2007-2013 | 1 007 069,00 | 287 931,00 | 140 989,66 | 28,59% | 14,00% |

Οικονομικό έτος: 2008 | 141 066,00 | 141 066,00 | 70 494,83 |

Φινλανδία | Περίοδος 2007-2013 | 39 448 827,00 | 10 718 803,00 | 2 761 417,89 | 27,17% | 7,00% |

Οικονομικό έτος: 2008 | 5 412 465,00 | 5 412 465,00 | 0,00 |

Σουηδία | Περίοδος 2007-2013 | 54 664 803,00 | 14 853 199,00 | 3 826 536,00 | 27,17% | 7,00% |

Οικονομικό έτος: 2008 | 7 500 130,00 | 7 500 130,00 | 0,00 |

Ηνωμένο Βασίλειο | Περίοδος 2007-2013 | 94 677 188,00 | 15 112 454,00 | 6 627 403,16 | 15,96% | 7,00% |

Οικονομικό έτος: 2008 | 15 112 454,00 | 15 112 454,00 | 6 627 403,16 |

Σύνολο εκτός στόχου σύγκλισης | Περίοδος 2007-2013 | 1 052 539 711,00 | 267 646 992,00 | 112 398 466,55 | 25,43% | 10,68% |

Οικονομικό έτος: 2008 | 148 084 759,00 | 148 084 759,00 | 51 564 944,35 |

ΠΙΝΑΚΑΣ III: ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΓΙΑ ΤΟΝ ΣΤΟΧΟ ΣΥΓΚΛΙΣΗΣ ΚΑΙ ΕΚΤΟΣ ΣΤΟΧΟΥ ΣΥΓΚΛΙΣΗΣ

Χώρα | Αποφάσεις α | Αναλήψεις υποχρεώσεων β | Πληρωμές γ | % β / α | % γ / α |

Βέλγιο | Περίοδος 2007-2013 | 26 261 648,00 | 4 191 906,00 | 1 838 315,00 | 15,96% | 7,00% |

Οικονομικό έτος: 2008 | 4 191 906,00 | 4 191 906,00 | 1 838 315,00 |

Βουλγαρία | Περίοδος 2007-2013 | 80 009 708,00 | 14 336 687,00 | 5 600 679,56 | 17,92% | 7,00% |

Οικονομικό έτος: 2008 | 8 517 922,00 | 8 517 922,00 | 0,00 |

Τσεχική Δημοκρατία | Περίοδος 2007-2013 | 27 106 675,00 | 6 886 504,00 | 3 794 934,50 | 25,41% | 14,00% |

Οικονομικό έτος: 2008 | 3 526 490,00 | 3 526 490,00 | 1 897 467,25 |

Δανία | Περίοδος 2007-2013 | 133 675 169,00 | 36 321 435,00 | 9 357 261,83 | 27,17% | 7,00% |

Οικονομικό έτος: 2008 | 18 340 527,00 | 18 340 527,00 | 0,00 |

Γερμανία | Περίοδος 2007-2013 | 155 865 417,00 | 43 656 260,00 | 10 910 579,19 | 28,01% | 7,00% |

Οικονομικό έτος: 2008 | 21 917 485,00 | 21 917 485,00 | 0,00 |

Εσθονία | Περίοδος 2007-2013 | 84 568 039,00 | 19 102 181,00 | 5 919 762,73 | 22,59% | 7,00% |

Οικονομικό έτος: 2008 | 9 971 872,00 | 9 971 872,00 | 0,00 |

Ιρλανδία | Περίοδος 2007-2013 | 42 266 603,00 | 6 746 632,00 | 2 958 662,00 | 15,96% | 7,00% |

Οικονομικό έτος: 2008 | 6 746 632,00 | 6 746 632,00 | 2 958 662,00 |

Ελλάδα | Περίοδος 2007-2013 | 207 832 237,00 | 60 363 157,00 | 29 096 513,18 | 29,04% | 14,00% |

Οικονομικό έτος: 2008 | 30 102 447,00 | 30 102 447,00 | 14 548 256,59 |

Ισπανία | Περίοδος 2007-2013 | 1 131 890 912,00 | 318 762 792,00 | 158 464 726,00 | 28,16% | 14,00% |

Οικονομικό έτος: 2008 | 159 870 668,00 | 159 870 668,00 | 79 232 363,00 |

Γαλλία | Περίοδος 2007-2013 | 216 053 084,00 | 58 704 681,00 | 30 247 430,00 | 27,17% | 14,00% |

Οικονομικό έτος: 2008 | 29 642 958,00 | 29 642 958,00 | 15 123 715,00 |

Ιταλία | Περίοδος 2007-2013 | 424 342 854,00 | 116 153 162,00 | 59 407 998,00 | 27,37% | 14,00% |

Οικονομικό έτος: 2008 | 58 568 745,00 | 58 568 745,00 | 29 703 999,00 |

Κύπρος | Περίοδος 2007-2013 | 19 724 418,00 | 5 359 405,00 | 2 761 418,52 | 27,17% | 14,00% |

Οικονομικό έτος: 2008 | 2 706 234,00 | 2 706 234,00 | 2 761 418,52 |

Λετονία | Περίοδος 2007-2013 | 125 015 563,00 | 28 485 267,00 | 8 751 089,00 | 22,79% | 7,00% |

Οικονομικό έτος: 2008 | 14 887 723,00 | 14 887 723,00 | 0,00 |

Λιθουανία | Περίοδος 2007-2013 | 54 713 408,00 | 13 915 847,00 | 3 829 938,56 | 25,43% | 7,00% |

Οικονομικό έτος: 2008 | 6 978 531,00 | 6 978 531,00 | 0,00 |

Λουξεμβούργο | Περίοδος 2007-2013 | 0,00 | 0,00 | 0,00 | 0,00% | 0,00% |

Οικονομικό έτος: 2008 | 0,00 | 0,00 | 0,00 |

Ουγγαρία | Περίοδος 2007-2013 | 34 850 860,00 | 5 545 109,00 | 2 439 560,20 | 15,91% | 7,00% |

Οικονομικό έτος: 2008 | 5 545 109,00 | 5 545 109,00 | 2 439 560,20 |

Μάλτα | Περίοδος 2007-2013 | 8 372 329,00 | 1 422 356,00 | 586 063,03 | 16,99% | 7,00% |

Οικονομικό έτος: 2008 | 1 422 356,00 | 1 422 356,00 | 586 063,03 |

Κάτω Χώρες | Περίοδος 2007-2013 | 48 578 417,00 | 13 199 443,00 | 3 400 489,19 | 27,17% | 7,00% |

Οικονομικό έτος: 2008 | 6 665 065,00 | 6 665 065,00 | 0,00 |

Αυστρία | Περίοδος 2007-2013 | 5 259 318,00 | 1 439 171,00 | 705 647,26 | 27,36% | 13,42% |

Οικονομικό έτος: 2008 | 725 725,00 | 725 725,00 | 337 495,00 |

Πολωνία | Περίοδος 2007-2013 | 734 092 574,00 | 120 001 664,00 | 51 386 480,18 | 16,35% | 7,00% |

Οικονομικό έτος: 2008 | 120 001 664,00 | 120 001 664,00 | 51 386 480,18 |

Πορτογαλία | Περίοδος 2007-2013 | 246 485 249,00 | 67 643 901,00 | 34 507 934,00 | 27,44% | 14,00% |

Οικονομικό έτος: 2008 | 34 091 724,00 | 34 091 724,00 | 17 253 967,00 |

Ρουμανία | Περίοδος 2007-2013 | 230 714 207,00 | 37 284 577,00 | 32 299 988,49 | 16,16% | 14,00% |

Οικονομικό έτος: 2008 | 22 157 050,00 | 22 157 050,00 | 17 172 461,49 |

Σλοβενία | Περίοδος 2007-2013 | 21 640 283,00 | 4 110 308,00 | 1 514 819,81 | 18,99% | 7,00% |

Οικονομικό έτος: 2008 | 4 110 308,00 | 4 110 308,00 | 1 514 819,81 |

Σλοβακία | Περίοδος 2007-2013 | 13 688 528,00 | 3 913 688,00 | 1 916 393,92 | 28,59% | 14,00% |

Οικονομικό έτος: 2008 | 1 917 440,00 | 1 917 440,00 | 958 196,96 |

Φινλανδία | Περίοδος 2007-2013 | 39 448 827,00 | 10 718 803,00 | 2 761 417,89 | 27,17% | 7,00% |

Οικονομικό έτος: 2008 | 5 412 465,00 | 5 412 465,00 | 0,00 |

Σουηδία | Περίοδος 2007-2013 | 54 664 803,00 | 14 853 199,00 | 3 826 536,00 | 27,17% | 7,00% |

Οικονομικό έτος: 2008 | 7 500 130,00 | 7 500 130,00 | 0,00 |

Ηνωμένο Βασίλειο | Περίοδος 2007-2013 | 137 827 889,00 | 22 244 608,00 | 9 647 952,23 | 16,14% | 7,00% |

Οικονομικό έτος: 2008 | 22 244 608,00 | 22 244 608,00 | 9 647 952,23 |

Σύνολο στόχου σύγκλισης και εκτός στόχου σύγκλισης | Περίοδος 2007-2013 | 4 304 949 019,00 | 1 035 362 743,00 | 477 932 590,27 | 24,05% | 11,10% |

Οικονομικό έτος: 2008 | 607 763 784,00 | 607 763 784,00 | 249 361 192,26 |

ΠΙΝΑΚΑΣ IV: ΕΠΙΧΕΙΡΗΣΙΑΚΑ ΠΡΟΓΡΑΜΜΑΤΑ ΠΟΥ ΕΓΚΡΙΘΗΚΑΝ ΑΠΟ ΤΗΝ ΕΠΙΤΡΟΠΗ ΤΟ 2008

Χώρα | Ποσό ΕΤΑ | Ημερομηνία απόφασης | Αριθμός απόφασης |

BE | Βέλγιο | 26.261.648 | 11/11/2008 | C(2008) 6895 |

IE | Ιρλανδία | 42.266.603 | 9/09/2008 | C(2008)4993 |

HU | Ουγγαρία | 34.850.860 | 9/09/2008 | C(2008)4684 |

MT | Μάλτα | 8.372.329 | 10/12/2008 | C(2008)8380 |

PL | Πολωνία | 734.092.574 | 16/10/2008 | C(2008)6007 |

SI | Σλοβενία | 21.640.283 | 19/11/2008 | C(2008)7279 |

UK | Ηνωμένο Βασίλειο | 137.827.889 | 9/09/2008 | C(2008)4994 |

ΣΥΝΟΛΟ | 1.005.312.186 |

ΠΙΝΑΚΑΣ V: ΚΑΤΑΝΟΜΗ ΕΤΑ ΑΝΑ ΑΞΟΝΑ ΠΡΟΤΕΡΑΙΟΤΗΤΑΣ ΚΑΙ ΑΝΑ ΚΡΑΤΟΣ ΜΕΛΟΣ

Χώρα | Άξονας προτεραιότητας 1 | Άξονας προτεραιότητας 2 | Άξονας προτεραιότητας 3 | Άξονας προτεραιότητας 4 | Άξονας προτεραιότητας 5 | Σύνολο |

|Ποσό | % |Ποσό | % |Ποσό | % |Ποσό | % |Ποσό | % | | |BE | Βέλγιο |7.561.648 |28,79 |5.000.000 |19,04 |9.488.352 |36,13 |2.900.000 |11,04 |1.311.648 |4,99 | 26.261.648 | |BG | Βουλγαρία |8.000.970 |10,00 |36.004.371 |45,00 |20.002.426 |25,00 |12.001.456 |15,00 |4.000.485 |5,00 | 80.009.708 | |CZ | Τσεχική Δημοκρατία |- |- |11.926.937 |44,00 |13.824.404 |51,00 |- |- |1.355.334 |5,00 | 27.106.675 | |DK | Δανία |21.365.342 |15,98 |47.149.524 |35,27 |46.015.266 |34,42 |12.461.279 |9,32 |6.683.758 |5,00 | 133.675.169 | |DE | Γερμανία |8.145.000 |5,23 |57.560.225 |36,93 |68.687.844 |44,07 |19.438.000 |12,47 |2.034.348 |1,31 | 155.865.417 | |EE | Εσθονία |15.264.531 |18,05 |24.583.929 |29,07 |21.209.664 |25,08 |19.281.513 |22,80 |4.228.402 |5,00 | 84.568.039 | |IE | Ιρλανδία |34.766.000 |82,25 |- |- |6.000.000 |14,20 |1.500.603 |3,55 |- |- | 42.266.603 | |EL | Ελλάδα |77.272.459 |37,18 |59.689.538 |28,72 |32.320.240 |15,55 |33.300.000 |16,02 |5.250.000 |2,53 | 207.832.237 | |ES | Ισπανία |403.067.965 |35,61 |344.241.335 |30,41 |316.510.945 |27,96 |49.336.048 |4,36 |18.734.619 |1,66 | 1.131.890.912 | |FR | Γαλλία |59.621.494 |27,60 |63.029.212 |29,17 |85.049.416 |39,37 |5.699.644 |2,64 |2.653.318 |1,23 | 216.053.084 | |IT | Ιταλία |161.250.284 |38,00 |106.085.713 |25,00 |106.085.713 |25,00 |16.973.714 |4,00 |33.947.430 |8,00 | 424.342.854 | |CY | Κύπρος |2.200.000 |11,15 |3.250.000 |16,48 |12.924.418 |65,52 |1.000.000 |5,07 |350.000 |1,77 | 19.724.418 | |LV | Λετονία |20.860.942 |16,69 |46.128.750 |36,90 |24.153.000 |19,32 |28.911.476 |23,13 |4.961.395 |3,97 | 125.015.563 | |LT | Λιθουανία |13.667.647 |24,98 |22.431.005 |41,00 |9.249.241 |16,90 |6.693.770 |12,23 |2.671.745 |4,88 | 54.713.408 | |HU | Ουγγαρία |- |- |24.163.925 |69,34 |8.944.392 |25,66 |- |- |1.742.543 |5,00 | 34.850.860 | |MT | Μάλτα |2.175.000 |25,98 |1.760.250 |21,02 |4.095.079 |48,91 |- |- |342.000 |4,08 | 8.372.329 | |NL | Κάτω Χώρες |16.913.233 |34,82 |7.379.398 |15,19 |16.903.461 |34,80 |4.987.125 |10,27 |2.395.200 |4,93 | 48.578.417 | |AT |Αυστρία |- |- |5.164.318 |98,19 |50.000 |0,95 |- |- |45.000 |0,86 | 5.259.318 | |PL | Πολωνία |168.841.292 |23,00 |146.818.515 |20,00 |146.818.515 |20,00 |234.909.624 |32,00 |36.704.628 |5,00 | 734.092.574 | |PT | Πορτογαλία |53.065.134 |21,53 |78.058.495 |31,67 |90.026.920 |36,52 |17.403.406 |7,06 |7.931.294 |3,22 | 246.485.249 | |RO | Ρουμανία |9.975.000 |4,32 |105.000.000 |45,51 |30.000.000 |13,00 |75.000.000 |32,51 |10.739.207 |4,65 | 230.714.207 | |SI | Σλοβενία |2.164.029 |10,00 |7.141.293 |33,00 |7.574.097 |35,00 |2.164.029 |10,00 |2.596.835 |12,00 | 21.640.283 | |SK | Σλοβακία |- |- |10.467.810 |76,47 |2.536.292 |18,53 |- |- |684.426 |5,00 | 13.688.528 | |FI | Φινλανδία |3.445.000 |8,73 |16.990.000 |43,07 |14.783.827 |37,48 |3.606.000 |9,14 |624.000 |1,58 | 39.448.827 | |SE | Σουηδία |13.666.201 |25,00 |10.932.961 |20,00 |19.132.681 |35,00 |8.199.720 |15,00 |2.733.240 |5,00 | 54.664.803 | |UK | Ηνωμένο Βασίλειο |39.634.805 |28,76 |33.589.711 |24,37 |49.620.896 |36,00 |11.598.450 |8,42 |3.384.027 |2,46 | 137.827.889 | |Γενικό Σύνολο | 1.142.923.976 |26,55 |1.274.547.215 |29,61 |1.162.007.089 |26,99 |567.365.857 |13,18 |158.104.882 |3,67 |4.304.949.019 | |

Για διευκόλυνσή σας, μπορείτε να χρησιμοποιείτε το παρακάτω υπόμνημα:

Άξονας προτεραιότητας 1: μέτρα για την προσαρμογή του αλιευτικού στόλου της ΕΕ

Άξονας προτεραιότητας 2: υδατοκαλλιέργεια, αλιεία εσωτερικών υδάτων, μεταποίηση και εμπορία προϊόντων αλιείας και υδατοκαλλιέργειας

Άξονας προτεραιότητας 3: μέτρα κοινού ενδιαφέροντος

Άξονας προτεραιότητας 4: βιώσιμη ανάπτυξη αλιευτικών περιοχών

Άξονας προτεραιότητας 5: τεχνική συνδρομή

[1] Οι εκθέσεις σχετικά με τη λειτουργία του ΧΜΠΑ για την περίοδο 2000-2006 περιελήφθησαν στην «ετήσια έκθεση σχετικά με τη λειτουργία των Διαρθρωτικών Ταμείων».

[2] Κανονισμός (ΕΚ) αριθ. 1198/2006 του Συμβουλίου, της 27ης Ιουλίου 2006, για το Ευρωπαϊκό Ταμείο Αλιείας, ΕΕ L 223 της 15.8.2006, σ. 1.

[3] Κανονισμός (ΕΚ) αριθ. 744/2008 του Συμβουλίου, της 24ης Ιουλίου 2008, για τη θέσπιση προσωρινών ειδικών μέτρων με στόχο την προώθηση της αναδιάρθρωσης των αλιευτικών στόλων της Ευρωπαϊκής Κοινότητας οι οποίοι πλήττονται από την οικονομική κρίση, ΕΕ L 202 της 31.7.2008, σ. 1.

[4] Άξονας προτεραιότητας 1: μέτρα για την προσαρμογή του αλιευτικού στόλου της ΕΕ

Άξονας προτεραιότητας 2: υδατοκαλλιέργεια, αλιεία εσωτερικών υδάτων, μεταποίηση και εμπορία προϊόντων αλιείας και υδατοκαλλιέργειας

Άξονας προτεραιότητας 3: μέτρα κοινού ενδιαφέροντος

Άξονας προτεραιότητας 4: βιώσιμη ανάπτυξη αλιευτικών περιοχών

Άξονας προτεραιότητας 5: τεχνική συνδρομή

[5] Σημείωση: Αν και η προθεσμία υποβολής των ετήσιων εκθέσεων έληγε στις 30 Ιουνίου 2009, η Επιτροπή δεν έχει ακόμη λάβει και αποδεχθεί όλες τις ετήσιες εκθέσεις υλοποίησης του 2008. Ως εκ τούτου, οι πληροφορίες που περιέχονται στην παρούσα έκθεση δεν είναι πλήρεις.

[6] http://ec.europa.eu/fisheries/meetings_events/events/archives/events_2008/conference_180208_en.htm